CELEX: 32019D1923
Language: ro
Date: 2019-11-18 00:00:00
Title: Decizia de punere în aplicare (UE) 2019/1923 a Comisiei din 18 noiembrie 2019 privind standardele armonizate pentru instalațiile pe cablu, elaborate în sprijinul aplicării Regulamentului (UE) 2016/424 al Parlamentului European și al Consiliului

19.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 298/8
               
            
         DECIZIA DE PUNERE ÎN APLICARE (UE) 2019/1923 A COMISIEI
         din 18 noiembrie 2019
         privind standardele armonizate pentru instalațiile pe cablu, elaborate în sprijinul aplicării Regulamentului (UE) 2016/424 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 17 din Regulamentul (UE) 2016/424 al Parlamentului European și al Consiliului (2), subsistemele și componentele de siguranță pentru instalațiile pe cablu care sunt conforme cu standardele armonizate sau cu părți ale acestora, ale căror referințe au fost publicate în Jurnalul Oficial al Uniunii Europene, sunt considerate a fi conforme cu cerințele esențiale stabilite în anexa II la regulamentul menționat și acoperite de standardele respective sau de părți ale acestora.
                  
               
                     (2)
                  
                  
                     Prin scrisoarea M/300 din 15 februarie 2000, Comisia a înaintat către CEN (Comitetul European de Standardizare), Cenelec (Comitetul European de Standardizare în Electrotehnică) și ETSI (Institutul European de Standardizare în Telecomunicații) o cerere pentru elaborarea de standarde pentru componentele de siguranță ale instalațiilor de transport pe cablu pentru persoane în sprijinul Directivei 2000/9/CE a Parlamentului European și a Consiliului (3). Directiva respectivă a fost înlocuită prin Regulamentul (UE) 2016/424 fără a aduce modificări cerințelor esențiale de siguranță.
                  
               
                     (3)
                  
                  
                     Pe baza cererii M/300 CEN a elaborat mai multe standarde armonizate referitoare la cerințele de siguranță pentru instalațiile de transport pe cablu pentru persoane. În special, CEN a redactat standardul EN 17064:2018 și a revizuit standardele EN 1709:2004, EN 12927-1:2004, EN 12927-3:2004, EN 12927-4:2004, EN 12927-5:2004 și EN 12927-8:2004, înlocuindu-le cu standardele EN 1709:2019 și EN 12927:2019.
                  
               
                     (4)
                  
                  
                     Comisia, împreună cu CEN, a evaluat dacă standardele EN 17064:2018, EN 1709:2019 și EN 12927:2019 elaborate de CEN respectă mandatul M/300.
                  
               
                     (5)
                  
                  
                     Standardele EN 17064:2018, EN 1709:2019 și EN 12927:2019 satisfac cerințele pe care le vizează și care sunt prevăzute în anexa II la Regulamentul (UE) 2016/424. Prin urmare, este oportun să se publice referințele acestor standarde în Jurnalul Oficial al Uniunii Europene.
                     
                  
               
                     (6)
                  
                  
                     Standardul EN 1709:2019 înlocuiește standardul EN 1709:2004, iar standardul EN 12927:2019 înlocuiește standardele EN 12927-1:2004, EN 12927-3:2004, EN 12927-4:2004, EN 12927-5:2004 și EN 12927-8:2004. Prin urmare, este oportun să se retragă referințele standardelor respective din Jurnalul Oficial al Uniunii Europene. Pentru a acorda producătorilor suficient timp să se pregătească pentru aplicarea standardelor EN 1709:2019 și EN 12927:2019, este necesar să se amâne retragerea referințelor standardelor care sunt înlocuite.
                  
               
                     (7)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie ar trebui să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Referințele standardelor armonizate pentru instalațiile pe cablu elaborate în sprijinul Regulamentului (UE) 2016/424 și enumerate în anexa I la prezenta decizie se publică în Jurnalul Oficial al Uniunii Europene.
         
         
            Articolul 2
            Referințele standardelor armonizate pentru instalațiile pe cablu elaborate în sprijinul Regulamentului (UE) 2016/424 și enumerate în anexa II la prezenta decizie se retrag din Jurnalul Oficial al Uniunii Europene începând cu datele stabilite în anexa respectivă.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 18 noiembrie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 316, 14.11.2012, p. 12.
         
            (2)  Regulamentul (UE) 2016/424 al Parlamentului European și al Consiliului din 9 martie 2016 privind instalațiile pe cablu și de abrogare a Directivei 2000/9/CE (JO L 81, 31.3.2016, p. 1).
         
            (3)  Directiva 2000/9/CE a Parlamentului European și a Consiliului din 20 martie 2000 privind instalațiile pe cablu care transportă persoane (JO L 106, 3.5.2000, p. 21).
      
      
         
            ANEXA I
            
                        Nr.
                     
                     
                        Referința standardului
                     
                  
                        1.
                     
                     
                        
                           EN 17064:2018
                        
                        Cerințe de siguranță pentru instalațiile de transport pe cablu pentru persoane – Prevenirea și combaterea incendiilor
                        
                           Notă: Referințele normative menționate la punctul 2 din standardul armonizat EN 17064: 2018 se citesc ca EN 1021-1:2014, EN 1021-2:2014, EN 1838:2013, EN 1907:2017, EN 12929-1:2015, EN 13243:2015, EN 13501-1:2007+A1:2009, EN 50172:2004, EN 50272-1:2010, EN 50272-2:2001, EN 60204-1:2006, EN 60695-11-10:2013, EN 61730-1:2007, EN 61730-2:2007, EN ISO 7010:2012, EN ISO 8528-13:2016
                     
                  
                        2.
                     
                     
                        
                           EN 1709:2019
                        
                        Cerințe de securitate pentru instalațiile de transport pe cablu pentru persoane - Examinare preliminară, mentenanță, inspecție și verificări în exploatare
                        Notă: Referințele normative menționate la punctul 2 din standardul armonizat EN 1709: 2019 se citesc ca EN 1907:2017, EN 1908:2015, EN 1909:2017, EN 12397:2017, EN 12408:2004, EN 12927:2019, EN 12929:2015 (toate părțile), EN 12930:2015, EN 13107:2015, EN 13223:2015, EN 13243:2015, EN 13796:2017 (toate părțile)
                     
                  
                        3.
                     
                     
                        
                           EN 12927:2019
                        
                        Cerințe de securitate pentru instalațiile de transport pe cablu pentru persoane – Cabluri
                        Notă: Referințele normative menționate la punctul 2 din standardul armonizat EN 12927:2019 se citesc ca EN 1559-2:2014, EN 1709:2019, EN 1907:2017, EN 1908:2015, EN 1909:2017, EN 10228-1:2016, EN 12385-2:2002+A1:2008, EN 12385-4:2002+A1:2008, EN 12385-8:2002, EN 12385-9:2002, EN 12397:2017, EN 12408:2004, EN 12929-1:2015, EN 12929-2:2015, EN 12930:2015, EN 13107:2015, EN 13223:2015, EN 13243:2015, EN 13411-2:2001+A1:2008, EN 13411-3:2004+A1:2008, EN 13411-4:2002+A1:2008, EN 13411-5:2003+A1:2008, EN 13411-6:2004+A1:2008, EN 13411-7:2006+A1:2008, EN 13796-1:2017, EN 13796-2:2017, EN 13796-3:2017, EN ISO 148-1:2016, EN ISO 5579:2013, EN ISO 9554:2019, EN ISO 10547:2009
                     
                  
      
      
         
            ANEXA II
            
                        Nr.
                     
                     
                        Referința standardului
                     
                     
                        Data retragerii
                     
                  
                        1.
                     
                     
                        
                           EN 1709:2004 Cerințe de securitate pentru instalațiile de transport pe cablu pentru persoane – Examinare preliminară, mentenanță, inspecție și verificări în exploatare
                     
                     
                        30 aprilie 2021
                     
                  
                        2.
                     
                     
                        
                           EN 12927-1:2004 Cerințe de securitate pentru instalațiile de transport pe cablu pentru persoane. – Cabluri. – Partea 1: Criterii de alegere a cablurilor și legăturilor de capăt
                     
                     
                        30 aprilie 2021
                     
                  
                        3.
                     
                     
                        
                           EN 12927-3:2004 Cerințe de securitate pentru instalațiile de transport pe cablu pentru persoane – Cabluri – Partea 3: Matisarea cablurilor de tracțiune, purtătoare și de tracțiune și de remorcare cu 6 toroane
                     
                     
                        30 aprilie 2021
                     
                  
                        4.
                     
                     
                        
                           EN 12927-4:2004 Cerințe de securitate pentru instalațiile de transport pe cablu pentru persoane – Cabluri – Partea 4: Legături de capăt
                     
                     
                        30 aprilie 2021
                     
                  
                        5.
                     
                     
                        
                           EN 12927-5:2004 Cerințe de securitate pentru instalațiile de transport pe cablu pentru persoane – Cabluri – Partea 5: Depozitare, transport, instalare, tensionare
                     
                     
                        30 aprilie 2021
                     
                  
                        6.
                     
                     
                        
                           EN 12927-8:2004 Cerințe de securitate pentru instalațiile de transport pe cablu pentru persoane – Cabluri – Partea 8: Examinări magnetice ale cablului (MRT)
                     
                     
                        30 aprilie 2021